উইকিসংবাদ
উইকিনিউজ বা উইকিসংবাদ হল উইকি মুক্ত বিষয়বস্তুর আলোকে পরিচালিত সংবাদ বিষয়ক ওয়েবসাইট এবং উইকিমিডিয়া ফাউন্ডেশনের একটি প্রকল্প যা বিশ্বব্যাপী সহযোগিতামুলক সাংবাদিকতার মাধ্যমে কাজ করে থাকে। উইকিপিডিয়ার সহ-প্রতিষ্ঠাতা জিমি ওয়েলস উইকিপিডিয়া থেকে উইকিসংবাদ আলাদা করার প্রসঙ্গে বলেন, "উইকিসংবাদে, প্রতিটি গল্প বিশ্বকোষীয় নিবন্ধ থেকে ভিন্ন আঙ্গিকে মুলতঃ একটি সংবাদ হিসেবে লেখা হবে।" উইকিসংবাদ নিরপেক্ষ দৃষ্টিভঙ্গি নীতি অনুসরণের মাধ্যমে সাংবাদিকতায় বস্তুনিষ্ঠতার ধারণা প্রতিষ্ঠা করে যা অন্যান্য নাগরিক সাংবাদিকতা চর্চার ওয়েবসাইট যেমন, ইন্ডেমিডিয়া ও ওহমাইনিউজ থেকে ভিন্নতর।